als_Latn dik_Latn sag_Latn
Albert Krasniqi, përfaqësuesi i organizatës Demokracia në Veprim në një konferencë për media bëri të ditur se megjithëse ka pasur disa vonesa, nuk është identifikuar ndonjë incident serioz që mund ta dëmtonte procesin.
Hapja e vendvotimeve dhe materialet zgjedhore
Në tërë territorin e Republikës së Kosovës janë gjithsej 2490 vendvotime. Në bazë të raportimeve të vëzhguesve të DnV-së, me vonesë janë hapur 165 vendvotime (VV).
Mungesa e materialeve sensitive janë regjistruar në 1.5% të VV-ve.
Materiali propagandues zgjedhor
Edhe pse sipas ligjit (LPZ, neni 85) materiali propagandues zgjedhor është dashur të largohet brenda dhe rreth Qendrave të Votimit në rreze prej 100 metrave, ato janë hasur në afërsi të 3.4% të QV-ve përkatësisht:
Në qendrën e votimit numër 1927E, (Shkolla Shkëndija” në Prishtinë është vërejtur material propagandistik në afërsi të shkollës, shkelja është paraqitur para PZAP-së nga DnV).
Qasja e personave me aftësi të kufizuar në votim
Është raportuar se 44.7% e vendvotimeve, nuk kanë siguruar qasje për personat me aftësi të kufizuara.
Mbarëvajtja dhe siguria e procesit të votimit
Prania e personave të paautorizuar është vënë re në 68.3% të vendvotimeve.
Disa nga rastet në Qendra Votimi/Vendvotime:
2004A/05R (Shkolla ”Motrat Qiriazi”) në Prizren deri në ora 08:00 një person i pa autorizuar ka qëndruar në vendvotim. Pas kësaj ore është larguar.
1925E/02R (Shkolla “Meto Bajraktari”) në Prishtinë, një person i paautorizuar ka qëndruar në vendvotim. Personi i njëjtë është lejuar të qëndroj edhe më tutje me vendim të KKZ por vendimi nuk është prezantuar.
1918E/03R (Shkolla “Gjin Gazulli”) në Prishtinë, është raportuar për prani të militantëve nga dy koalicionet (përkatësisht: koalicioni LDK-AKR dhe nga koalicioni PDK-AAK-NISMA) të cilët janë prezantuar fillimisht si vëzhgues e më pastaj janë larguar nga qendra e votimit nga drejtoresha e shkollës.
2008R/02R (Shkolla “Luciano Matroni”) në Prizren, një personi i është lejuar të votoj edhe pse në gishtërinjtë e tij është vërejtur ngjyrë (sprej).
1922E/05R (Shkolla “Emin Duraku”) në Prishtinë, një përfaqësues i paautorizuar po qëndron brenda në vendvotim pa akreditim.
Megjithatë, nuk është raportuar për ndonjë incident për të cilin ka pasur nevojë për ndërhyrje të policisë.
DnV do të vëzhgojë procesin zgjedhor gjatë gjithë ditës deri në përfundim të procesit të numërimit dhe rezultateve.
DnV iu bën thirrje të gjithë komisionerëve, vëzhguesve të partive politike dhe të gjithë pjesëmarrësve të tjerë në procesin zgjedhor të jenë të përkushtuar për të përmbushur obligimet e tyre për të garantuar zgjedhje të lira dhe të ndershme. DnV ju rikujton se çdo shkelje gjatë ditës së votimit, procesit të numërimit dhe në përgjithësi gjatë tërë procesit zgjedhor është i dënueshëm deri në 5 vite burgim.
(Kosova Sot)
Rusia dhe Turqia nxisin trazira, SHBA s’mendon për një tjetër luftë...
Tre persona dyshohet se janë plagosur pasi një bombol gazi ka...
Dy persona janë lënduar në një aksident trafiku që ka ndodhur në...
Ka arritur në katër numri i të vdekurve në aksidentin e rëndë që...
Agjenti i Jakub Jankto pretendon se Juventusi dhe Interi e pëlqejnë mesfushorin e...
Rusia dhe Turqia nxisin trazira, SHBA s’mendon për një tjetër luftë...
als_Latn als_Latn als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn